CELEX: 62021TN0556
Language: el
Date: 2021-11-04 00:00:00
Title: Υπόθεση T-556/21: Προσφυγή της 4ης Νοεμβρίου 2021 — Lyubetskaya κατά Συμβουλίου

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/27
            
         
      Προσφυγή της 4ης Νοεμβρίου 2021 — Lyubetskaya κατά Συμβουλίου
      (Υπόθεση T-556/21)
      (2022/C 11/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Sviatlana Lyubetskaya (Minsk, Λευκορωσία) (εκπρόσωπος: D. Litvinski, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2021/997 του Συμβουλίου, της 21ης Ιουνίου 2021, για την εφαρμογή του άρθρου 8α παράγραφος 1 του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία, καθόσον αφορά την προσφεύγουσα,
               
            
                  —
               
               
                  να ακυρώσει την εκτελεστική απόφαση (ΚΕΠΠΑ) 2021/1002 του Συμβουλίου, της 21ης Ιουνίου 2021, για την εφαρμογή της απόφασης 2012/642/ΚΕΠΠΑ σχετικά με περιοριστικά μέτρα εν όψει της κατάστασης στη Λευκορωσία, καθόσον αφορά την προσφεύγουσα,
               
            
                  —
               
               
                  να καταδικάσει το Συμβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους ακυρώσεως.
      
                  1.
               
               
                  Ο πρώτος λόγος αφορά τη μη τήρηση της αρχής της προσωπικής ευθύνης. H προσφεύγουσα υποστηρίζει ότι ο στόχος και το περιεχόμενο των προσβαλλόμενων πράξεων, ερμηνευόμενων υπό το φως των όρων, του περιεχομένου και των σκοπών τους, αντιτίθενται στην αρχή της αναλογικότητας, διότι η διωκτική αρχή παρέβη το καθήκον της περί χαρακτηρισμού των πράξεων που καταλογίζονται στην προσφεύγουσα.
               
            
                  2.
               
               
                  Ο δεύτερος λόγος αφορά σφάλμα εκτίμησης και θεμελιώνεται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης. Κατά την προσφεύγουσα, οι προσβαλλόμενες πράξεις είναι όλως αναιτιολόγητες και απλώς αντλούν συμπεράσματα που βασίζονται αποκλειστικώς στην ιδιότητα της προσφεύγουσας ως μέλους του εθνικού κοινοβουλίου.
               
            
                  3.
               
               
                  Ο τρίτος λόγος αφορά τη μη τήρηση της αρχής της αναλογικότητας, Η προσφεύγουσα υποστηρίζει, συναφώς, ότι ο στόχος και το περιεχόμενο των προσβαλλόμενων πράξεων, ερμηνευόμενων υπό το φως των όρων, του περιεχομένου και των σκοπών τους, αντιτίθενται στην αρχή της αναλογικότητας, ιδίως λαμβανομένου υπόψη του ότι η προσφεύγουσα είναι μέλος του κοινοβουλίου.